เตือน พายุฤดูร้อน ยังกระทบ 25 จังหวัด ระวังฝนฟ้าคะนอง ลมกระโชกแรง
กรมอุตุฯ ประกาศเตือนฉบับที่ 13 พายุฤดูร้อน บริเวณประเทศไทยตอนบน ยังคงกระทบ 25 จังหวัด มีลักษณะของพายุฝนฟ้าคะนอง ลมกระโชกแรง กับมีลูกเห็บตกบางพื้นที่วันที่ 12 พ.ค. 2563 กรมอุตุนิยมวิทยา ประกาศ พายุฤดูร้อน บริเวณประเทศไทยตอนบนฉบับที่ 13 โดยระบุว่า บริเวณความกดอากาศสูงจากประเทศจีน ได้แผ่ลงมาปกคลุมภาคตะวันออกเฉียงเหนือของประเทศไทยและทะเลจีนใต้ ในขณะที่ประเทศไทยมีอากาศร้อน ประกอบกับมีลมใต้และลมตะวันออกเฉียงใต้พัดนำความชื้นเข้ามาปกคลุมประเทศไทยตอนบน ทำให้ภาคเหนือ ภาคตะวันออกเฉียงเหนือตอนบน และภาคกลางตอนบนยังคงมีพายุฤดูร้อนเกิดขึ้นทั้งนี้ โดยมีลักษณะของพายุฝนฟ้าคะนอง ลมกระโชกแรง กับมีลูกเห็บตกบางพื้นที่ รวมถึงฟ้าผ่าที่อาจจะเกิดขึ้นได้ จึงขอให้ประชาชนในบริเวณดังกล่าวระวังอันตรายจากพายุฤดูร้อนที่จะเกิดขึ้น โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ ป้ายโฆษณา และสิ่งปลูกสร้างที่ไม่แข็งแรง รวมถึงระวังอันตรายจากฟ้าผ่า สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วยจังหวัดที่คาดว่าจะได้รับผลกระทบ มีดังนี้ช่วงวันที่ 12 พ.ค. 2563ภาคเหนือจังหวัด แม่ฮ่องสอน เชียงใหม่ เชียงราย พะเยา น่าน แพร่ ลำพูน ลำปาง อุตรดิตถ์ สุโขทัย พิษณุโลก ตาก กำแพงเพชร พิจิตร และเพชรบูรณ์ภาคตะวันออกเฉียงเหนือจังหวัดเลย หนองบัวลำภู อุดรธานี หนองคาย บึงกาฬ ชัยภูมิ และนครราชสีมาภาคกลางจังหวัด กาญจนบุรี อุทัยธานี และนครสวรรค์ช่วงวันที่ 13 พ.ค. 2563ภาคเหนือจังหวัด แม่ฮ่องสอน เชียงใหม่ เชียงราย พะเยา น่าน แพร่ ลำพูน ลำปาง และตากอย่างไรก็ตาม ประชาชนสามารถติดตามข้อมูลที่เว็บไซต์ กรมอุตุนิยมวิทยา หรือสายด่วนพยากรณ์อากาศ 1182 ได้ตลอด 24 ชั่วโมง.
กรมอุตุฯ ประกาศเตือนฉบับที่ 13 พายุฤดูร้อน บริเวณประเทศไทยตอนบน ยังคงกระทบ 25 จังหวัด มีลักษณะของพายุฝนฟ้าคะนอง ลมกระโชกแรง กับมีลูกเห็บตกบางพื้นที่
กรมอุตุนิยมวิทยา,พยากรณ์อากาศ,เตือนฝนตก,พายุฤดูร้อน,อากาศวันนี้,ข่าวทั่วไป